आईआईएमIIM:RIL, Airtel make nine offers each in round II of IIM A placements|रिलायंस और एयरटेल बनीं IIM-A में सबसे बड़ी रिक्रूटर - Navbharat Times
RIL, Airtel make nine offers each in round II of IIM A placements
रिलायंस और एयरटेल बनीं IIM-A में सबसे बड़ी रिक्रूटर
इकनॉमिक टाइम्स | Updated: Feb 19, 2013, 02:25PM IST
और जानें: आईआईएम | IIM
पराग दवे/श्रमण गांगुली मेहता
अहमदाबाद।। इंडियन इंस्टिट्यूट ऑफ अहमदाबाद (आईआईएम-ए) के सेकंड राउंड के फाइनल प्लेसमेंट की सबसे बड़ी रिक्रूटर्स रिलायंस इंडस्ट्रीज (आरआईएल) और एयरटेल रहीं। दोनों कंपनियों में से प्रत्येक ने रविवार ने नौ-नौ स्टूडेंट्स को ऑफर्स दिए। सेकंड राउंड को आईआईएम में सेकंड क्लस्टर कहा जाता है। इस राउंड में 30 से ज्यादा कंपनियां शामिल हुई थीं। इनमें विप्रो कंज्यूमर केयर और लॉरियल ग्रुप पहली बार आईं। एयरटेल ने अफ्रीकी ऑपरेशन के लिए स्टूडेंट्स को जॉब ऑफर किए, जबकि विप्रो कंज्यूमर केयर ने मलेशिया ऑफिस के लिए हायरिंग की।
2011-13 बैच के फ्लैगशिप पोस्ट ग्रैजुएट मैनेजमेंट प्रोग्राम (पीजीपी) के स्टूडेंट्स के लिए पिछले रविवार को पहले राउंड के प्लेसमेंट का आयोजन हुआ था। इसमें ज्यादातर फाइनैंस सेक्टर की कंपनियां आई थीं, लेकिन स्टूडेंट्स को बहुत ज्यादा ऑफर्स नहीं मिले। हालांकि, 17 फरवरी को प्लेसमेंट का दूसरा राउंड, पहले से थोड़ा बेहतर रहा।
आईआईएम-ए के बयान के मुताबिक, 'कुछ कंपनियों ने 16 फरवरी को इंटरव्यू के पहले फेज की शुरुआत की थी। इसमें ग्रुप डिस्कशन और टेस्ट हुआ। 17 फरवरी को फाइनल इंटरव्यू के बाद स्टूडेंट्स को ऑफर्स दिए गए। सेकंड क्लस्टर में कंज्यूमर गुड्स ऐंड सर्विसेज, जनरल मैनेजमेंट ऐंड लीडरशिप, स्ट्रैटिजी ऐंड नीश कंसल्टिंग और इंडियन फाइनैंशल सर्विसेज़ ऐंड बिजनेस डिवेलपमेंट की कंपनियां शामिल हुई थीं।'
कंज्यूमर गुड्स कंपनियों में हमेशा की तरह एचयूएल, पीऐंडजी, आईटीसी, नेस्ले, एयरटेल और लॉरियल ग्रुप ने प्लेसमेंट राउंड में हिस्सा लिया। आईटीसी लिमिटेड के कॉरपोरेट ह्यूमन रिसोर्सेज के एग्जेक्युटिव वाइस प्रेजिडेंट केटी प्रसाद ने बताया, 'फ्यूचर लीडर्स तैयार करने के लिए हम रिक्रूटमेंट करते हैं।' जनरल मैनेजमेंट ऐंड लीडरशिप में महिंद्रा ग्रुप, टीएएस, आरआईएल और लोढ़ा ग्रुप जैसे रिक्रूटर्स प्लेसमेंट राउंड में शामिल हुए। कंसल्टिंग सेक्टर में फीडबैक इंफ्रा, कैपजेमिनी, ईएक्सएल और चीयर्स इंटरऐक्टिव जैसी कंपनियां शामिल हुईं।
बिजनेस डिवेलपमेंट कंपनियों में सैमसंग पहली बार मैनेजेरियल रोल की हायरिंग के लिए प्लेसमेंट राउंड में शामिल हुई। सूत्रों के मुताबिक, एशियन पेंट्स, वेक्टर कंसल्टिंग, एचएसबीसी और स्टैंडर्ड चार्टर्ड ने भी स्टूडेंट्स को कई ऑफर दिए। पिछले साल सेकंड क्लस्टर की टॉप रिक्रूटर्स आईबीएम थी।
Web Title: ril airtel make nine offers each in round ii of iim a placements
फाइनल प्लेसमेंट के लिए IIT कैंपस जाने से परहेज कर रहीं टॉप कंपनियां
ट्रंप इफेक्ट, सुस्त ग्रोथ से कई B-स्कूल कैंपस में IT हायरिंग 30% घटी
टॉप बिजनेस स्कूलों में इंटर्न्स के लिए बढ़ा स्टाइपेंड
FMS के बैच की औसत वेतन में 20% की बढ़ोतरी
‘सभी स्कूलों में लगेंगे CCTV और चलेंगे भी'
CBSE ने जारी किए नए नियम, अब स्कूल स्टाफ का होगा साइकोमेट्रिक टेस्ट
यह थे भारत के नेपोलियन, जानते हैं आप?
1रिलायंस और एयरटेल बनीं IIM-A में सबसे बड़ी रिक्रूटर...
2NID में तोशिबा ने दिया सबसे बड़ा पैकेज...
3बदलना जरूरी है मूड और माहौल को...
412वीं के बाद हार्डवेयर और नेटवर्किंग है बेस्ट ऑप्शन...
5जेएनयू से पीएचडी और आंबेडकर यूनिवर्सिटी से एमफिल...
6आईआईएम-ए के फाइनल प्लेसमेंट में कंसल्टिंग फर्मों का दबदबा...
7DU ग्रैजुएट्स को शानदार प्लेसमेंट ऑफर्स...
8ऐवरेज सैलरी ऑफर में स्टीफेंस ने दी आईआईएम को टक्कर...
9IIM में विमिन पावर बढ़ाने का सपना सच...
1012वीं के बाद बैंकिंग की तैयारी...